TUF พร้อมเทรดชื่อใหม่วันนี้!
TUF พร้อมใช้ชื่อใหม่ในวันนี้ (23 ก.ย.) จากชื่อบริษัทเดิม บริษัท ไทยยูเนี่ยน โฟรเซ่น โปรดักส์ จำกัด (มหาชน) มาเป็นชื่อบริษัทใหม่บริษัท ไทยยูเนี่ยน กรุ๊ป จำกัด (มหาชน) และจากชื่อย่อหลักทรัพย์เดิม TUF มาเป็นชื่อย่อหลักทรัพย์ใหม่ TU
20 มี.ค. 2560

ผู้สื่อข่าวรายงานว่า บริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF จะทำการเปลี่ยนแปลงชื่อบริษัทจาก บริษัท ไทยยูเนี่ยน โฟรเซ่น โปรดักส์ จำกัด (มหาชน) เป็น บริษัท ไทยยูเนี่ยน กรุ๊ป จำกัด (มหาชน) อีกทั้งอนุมัติการเปลี่ยนแปลงชื่อย่อหลักทรัพย์จดทะเบียนในระบบการซื้อขายหลักทรัพย์จากเดิม “TUF” เป็น “TU” เพื่อให้สอดคล้องกับการเปลี่ยนแปลงชื่อบริษัท ส่วนชื่อบริษัทใหม่ (อังกฤษ) THAI UNION GROUP PUBLIC COMPANY LIMITED โดยจะมีการเปลี่ยนแปลงชื่อ และเริ่มซื้อขายในชื่อใหม่วันนี้ (23 ก.ย.) เป็นวันแรก
ขณะเดียวกันก็มีรายชื่อ DW ที่เกี่ยวข้องซึ่งมีการเปลี่ยนแปลงชื่อย่อหลักทรัพย์ ได้แก่
1. จากเดิม TUF06C1511A เปลี่ยนเป็น TU06C1511A
2. จากเดิม TUF11C1601A เปลี่ยนเป็น TU11C1601A
3. จากเดิม TUF16C1601A เปลี่ยนเป็น TU16C1601A
4. จากเดิม TUF27C1510A เปลี่ยนเป็น TU27C1510A
 